kardosdrur/scandi-wiki huggingface dataset:
Port Authority Trans-Hudson

Port Authority Trans-Hudson (), også kendt som PATH, er en undergrundsbane der forbinder Manhattan, New York med New Jersey, og betjener Jersey City, Hoboken, Harrison og Newark. Den er drevet af Port Authority of New York and New Jersey. Mange af PATH stationer er forbundet med New York City Subway, Newark Light Rail og Hudson-Bergen Light Rail stationer, men der er ingen overgange da de fire systemer drives selvstændigt.

PATH har en linjelængde på 22,2 km (13,8 miles).

PATH-togene bruger kun tunneller i Manhattan, Hoboken og downtown Jersey City. Sporene krydser Hudson River gennem de gamle støbejernsrør der ligger på bunden af floden under et tyndt lag dynd. PATH's linjer fra Grove Street i Jersey City mod vest til Newark ligger i åbne banegrave, på gadeplan og på højbane.

I 4. kvartal 2007, havde PATH en et gennemsnitlig hverdags passagertal på 246.000.

Historie 
PATH blev åbnet under navnet Hudson & Manhattan Railroad i februar 1908, men blev omdøbt, da Port Authority of New York and New Jersey tog over.

Efter 11. september 

World Trade Center-stationen, som er en af PATH's to New York terminaler, blev tilintetgjort den 11. september 2001 da bygningerne ovenover kollapsere. Lige før kollapset, blev station lukket og alle de ventede passegere der var på stationen blev evakueret af et tog der allerede var inde i terminalen.

Betjening

Linjer 
 Newark–World Trade Center
 Hoboken–World Trade Center
 Journal Square–33rd Street
 Hoboken–33rd Street

Efter kl. 23:00 og før 06:00 på mandage til fredag, og alle dage lørdage, søndag og helligdage, kører PATH to tog linjerne:
 Newark–World Trade Center
 Journal Square–33rd Street (via Hoboken)

Liste over stationer 
Der er lige nu 13 aktiv PATH stationer:

Rullende materiel 

PATH har en flåde på 333 vogne (nedsat fra 348 vogne), der er i aktiv tjeneste. Der er fem modeller: PA1, PA2, PA3, PA4 og PA5. PATH-vognene er 15,5 m lange, med en bredde på ca. 2,8 m. De kan opnå en maksimal hastighed på 112 km/t. Hver vogn har plads til 35 passagerer på sæder, der løber langs siderne af vognene.

Se også 
 Transport i New York
 Metrosystemer i verden

Referencer

Noter

Eksterne links 

  PATH officiel hjemmeside
  PATH train schedule and departure information
  NYCSubway.org PATH/Hudson & Manhattan site
  Hudson Terminal
  H&M Powerhouse
 http://www.tmk.com/books/hmdinner/ 
  hudsoncity.net – Tube Stations
 http://railfanning.org/profiles/path.htm 
 http://www.ny1.com/ny1/content/index.jsp?stid=5&aid=68640 
  PATH SmartLink

 
New York
Etableret i 1908
Luis Suárez Miramontes

Luis Suárez Miramontes (født 2 maj, 1935, død 9. juli 2023) var en spansk fodboldspiller og senere træner. Han spillede som midtbanespiller for klubberne Deportivo de La Coruña, España Industrial, FC Barcelona, Inter Milan, Sampdoria og det spanske fodboldlandshold. Suárez anses som en af de bedste spanske fodboldspillere gennem tiderne.

Han spillede venstre midtbane og venstre central midtbane, og startede sin karriere i Deportivo de La Coruña i året 1953. Han skiftede i 1954 til FC Barcelona, hvor han fik sit store gennembrud. I 1961 skiftede han til italienske FC Internazionale Milano, hvor han indtil 1970 var en fast del af klubbens daværende storhold La Grande Inter. I 1970 skiftede han til at Sampdoria, hvor han spillede de sidste tre år af den aktive karriere.

Han var fast mand på det spanske landshold i tiden 1957-1972, hvor han spillede 32 kampe og nettede 14 gange. Han var med på det spanske hold, der vandt EM i fodbold 1960.

Han var efter sit karrierestop træner for blandt andet det spanske landshold.

Referencer

Eksterne henvisninger 

 

Fodboldspillere fra Spanien
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Deportivo La Coruña
Fodboldspillere fra FC Barcelona
Fodboldspillere fra FC Internazionale Milano
Trænere for Spaniens fodboldlandshold
Lower Manhattan Development Corporation

The Lower Manhattan Development Corporation (LMDC) blev etableret i juli 2002 efter angrebene den 11. september til at planlægge genopbygningen af Lower Manhattan og distribuere næsten $ 10 milliarder i føderale midler med henblik på at genopbygge Downtown Manhattan.

Det blev grundlagt af New Yorks daværende guvernør George Pataki og daværende borgmester Rudolph Giuliani. LMDC er styret af en bestyrelse på 16 medlemmer, hvorpå halvdelen er udpeget af guvernøren i New York og den anden halvdel af borgmesteren.

LMDC ejer ikke Ground zero, hvilket har skabt problemer i forholdet til ejeren – Port Authority of New York and New Jersey og Larry Silverstein, der har lejekontrakt på stedet.

LMDC er et datterselskab af Empire State Development Corporation, som er en statslig myndighed, der bruges til at gennemføre forskellige projekter i staten, som ikke er omfattet af lovgivnings- eller vælgertilsyn.

Etableret i 2002
World Trade Center
Church Street (Manhattan)

Church Street er en kort, men stærkt benyttet gade i Lower Manhattan. Gaden adskiller Trinity Church fra American Stock Exchange og udgør den østlige kant af World Trade Center-komplekset, som blev destrueret under terrorangrebene den 11. september 2001. Gaden ender mod syd på Trinity Place, og mod nord på Canal Street.

Eksterne henvisninger 

Gader på Manhattan
Grand Loop Road

Grand Loop Road, eller snarere Grand Loop Road Historic District er et område, der omfatter det centrale vejsystem i Yellowstone National Park i det nordvestlige USA. Selv om nationalparken ligger i staterne Idaho, Montana og Wyoming, ligger hele Grand Loop Road i den sidstnævnte stat.

Grand Loop Road, der er navnet på selve vejen, er ca. 230 km lang og blev planlagt i begyndelsen af parkens eksistens, mens denne stadig var under administration af militæret. Ansvarlig for planlægningen var en kaptajn Hiram M. Crittenden fra ingeniørkorpset. Vejen fik sit nuværende navn i 1923. I 2003 blev vejen optaget i National Register of Historic Places. 

Vejen fører rundt tilde vigtigste attraktioner i parken, blandet andre Upper, Lower og Midway Geyser Basin, Mammoth Hot Springs, Grand Canyon of the Yellowstone, Hayden Valley og Lake Yellowstone.

Vejen omfatter unummererede strækninger af U.S. Highway 20, U.S. Highway 89, U.S. Highway 191 og U.S. Highway 287, der alle går gennem nationalparken.

Eksterne referencer 
 Historien om konstruktionen af vejsystemet i Yellowstone National Park fra National Park Seives hjemmeside

Wyoming
Yellowstone National Park
Veje i USA
Eksakt videnskab

Eksakt videnskab betegner et videnskabeligt fagområde, der anvender klart formulerede og almengyldige lovmæssigheder og kvantitative metoder i sin forskning. Gennem rigoristiske tests af hypoteser søger den eksakte videnskab at komme med præcise forudsigelser. Forskningen skal være replicerbar. 

I klassisk forstand betragtes naturvidenskaber som matematik (dog strengt taget ikke en videnskab), fysik og kemi som eksakte videnskaber, men også dele af biologi, psykologi og økonomi hører til gruppen af eksakte videnskaber.

Modsætningen til eksakt videnskab er konjektural videnskab, der bl.a. omfatter humaniora.

Videnskab
Michael Arad

Michael Arad (født 21. juli 1969 i London) er en israelsk-amerikansk arkitekt, der vandt arkitektkonkurrencen til at designe World Trade Center Memorial i New York i 2004. Han blev udvalgt blandt 5.201 konkurrenter med designet "Reflecting Absence." Hans design forstiller to bassiner, der er 30 fod i dybden.

Uidentificerede menneskelige rester fra Ground zero vil blive begravet på bunden af hvor det nordlige tårn engang stod. På gadeplan, med hjælp fra landskabsarkitekt Peter Walker, foreslog han en brostensplads med mos og græs, beplantet med hvide fyrretræer. "Dette design viser et rum, der giver genlyd med en følelse af tab og fravær, der blev genereret af død og ødelæggelse ved World Trade Center", forklarede Michael Arad i sin redegørelse.

Arkitekter fra USA
Arkitekter fra Israel
Personer fra London
Jøder fra Israel
Mads Lange (redaktør)

Mads Lange (født 1962) er en dansk journalist, der er chefredaktør for Euroman.

Lange er uddannet cand.comm. med sidefag i historie fra Roskilde Universitet. Han har tidligere været barchef og billedredaktør på Billedbureauet 2. Maj og Dagbladet Information. Siden 1998 har han været ansat på Euroman.

Han er søn af historiker Ole Lange.

Kilde 
 Fagfestival.dk 

Journalister fra Danmark
Chefredaktører fra Danmark
Journalister ved Dagbladet Information
Danskere i 1900-tallet
Danskere i 2000-tallet
VM i snooker 2010

VM i snooker 2010 (officielt: Betfred.com World Snooker Championship) blev afviklet i perioden 17. april-3. maj 2010 i Crucible Theatre i Sheffield, England.

Præmiesum 
Turneringen omfattede præmier som følger:

Vinder: £250.000
Tabende finalist: £125.000
Semifinalist: £52.000
Kvartfinalist: £24.050
De sidste 16: £16.000
De sidste 32: £12.000
De sidste 48: £8.200
De sidste 64: £4.600

Højeste break i kval-turneringen:  £1.000
Højeste break i  hovedturneringen: £10.000
Maksimum-break i kval-turneringen:  £5.000
Maksimum-break i  hovedturneringen: £147.000 pr. stk.

Total præmiesum: £1.111.000

Resultater

Se også 
Liste over verdensmestre i snooker

Fodnoter

Kilder og  referencer 

2010
Sport i 2010
David Rockefeller

David Rockefeller (født 12. juni 1915, død 20. marts 2017) var en amerikansk bankmand og filantrop, der var søn af oliemagnaten John D. Rockefeller, Jr. David Rockefeller var far til seks børn.

Rockefeller havde en formue på 2,5 milliarder amerikanske dollars, hvilket gjorde ham til den 215. rigeste person i verden i 2006. Formuen var ved hans død steget til 3,3 milliarder. Han var en af initiativtagerne til Bilderberggruppen, og han blev tildelt Presidential Medal of Freedom i 1998.

Referencer

Eksterne henvisninger 

Erhvervsfolk fra USA
Hundredårige
Personer fra New York City
Storkors af Æreslegionen
Egon Tøttrup

Egon Tøttrup (født 5. december 1944 i Jebjerg ved Skive) er en dansk journalist, der fra 1982 til 2007 var chefredaktør for Fyens Stiftstidende, fra 2001 ansvarshavende og tillige bladhusets administrerende direktør.

Tøttrup blev uddannet på Skive Venstreblad i 1966 og kom i 1968 til Kolding Folkeblad. I 1973 kom han til Odense som  redaktionssekretær på Fyens Stiftstidende. Han blev søndagsredaktør i 1978 og indtrådte i chefredaktionen i 1982. I 2001 blev han ansvarshavende chefredaktør og samtidig administrerende direktør.

Han har bl.a. siddet i bestyrelsen for Ritzau og Danske Dagblades Forening.

Tøttrup blev efterfulgt af Per Westergård.

Journalister fra Danmark
Chefredaktører fra Danmark
Personer fra Skive
Danskere i 1900-tallet
Danskere i 2000-tallet
Personer i Kraks Blå Bog
Radio Row

Radio Row er et kaldenavn for en by, gade eller distrikt, der har specialiseret sig i salg af radio og elektronisk udstyr. Radio Rows opstod i mange byer efter 1920'erne, og faldt i popularitet efter midten af århundredet.

New York 
New Yorks Radio Row (1921-1966) var et lagerdistriktet ved Lower West Side på Manhattan i New York. Harry Schneck åbnede City Radio på Cortlandt Street i 1921, og skabte dermed Radio Row. Radio Row blev revet ned i 1966 for at gøre plads til World Trade Center. Under tiden var der blevet bygget flere blokke af elektroniske butikker langs Cortlandt Street.

World Trade Center 
Planen for brug af ekspropriation til at fjerne både butikker og gader på Vesey Street, Church Street, Liberty Street, og Fulton Street begyndte i 1961, da Port Authority of New York and New Jersey besluttede at World Trade Center skulle opføres langs den østlige side af Lower Manhattan eller den vestlige side nær Hudson and Manhattan Railroads terminaler.

Efter beslutningen jævnede man gaderne på den vestlige side af World Trade Center med jorden, hvilket blev mødt med lokal modstand.

Row
World Trade Center
Harald Leth

Harald Leth (5. januar 1899 i København – 14. marts 1986 i Ålsgårde) var en dansk maler.

Leth blev student fra Birkerød Statsskole i 1918 og læste efterfølgende medicin. Han besluttede dog i 1921 at hellige sig kunsten og blev elev hos først Johannes Larsen og senere på Harald Giersings malerskole. Allerede i 1923 debuterede han på Kunstnernes Efterårsudstilling. Han blev i 1946 medlem af Koloristerne, som han dog forlod allerede i 1950. Fra 1934 til 1944 udstillede han på Høstudstillingen og var i 1941 initiativtager til tidsskriftet Årstiderne, hvor han fungerede som redaktør, skribent og kritiker. Fra 1952 til 1982 udstillede han på Martsudstillingen. 

Hans inspiration var Fynboerne, Karl Isakson og Oluf Høst, som han tilbragte somrene hos i 1920'erne og 1930'erne. Motivet i hans værker er ofte hentet i det nære. 

Han modtog i 1958 Eckersberg Medaillen, i 1966 Thorvaldsen Medaillen og i 1983 Prins Eugens Medalje. 

Harald Leth er begravet på Hellebæk Gamle Kirkegård.

En del af hans oliemalerier findes i dag på Holstebro Kunstmuseum.

Kilder og eksterne henvisninger
 Holstebro Kunstmuseum: Harald Leth

Eksterne henvisninger 
 

Personer fra København
Malere fra Danmark
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Axel Jørgensen

Axel eller Aksel Jørgensen kan henvise til flere personer:

 Axel Jørgensen (læge) (1870-1935) – dansk læge
 Axel Jørgensen (komponist) (1881-1947) – dansk komponist
 Axel Jørgensen (arkitekt) (1882-1948) – dansk arkitekt
 Aksel Jørgensen (maler) (1883-1957) – dansk maler og grafiker
 Axel Jørgensen (embedsmand) (1890-1979) – dansk skattedirektør
 Aksel Jørgensen (officer) (1913-1987) – dansk officer, slotsforvalter
 Axel Jørgensen (borgmester) – borgmester i Munkebo Kommune
 Aksel Jørgensen (SD-mand) (død 1949) - del af Sicherheitsdienst i Århus under besættelsen, henrettet 1949.

Desuden:
 Axel Jørgensen Urne (1598-1653) – dansk godsejer
 Axel Emil Jørgensen (1885-1962) – dansk officer
 Axel G. Jørgensen (1890-1963) – dansk arkitekt
 Axel Jürgensen (født 1923) – dansk arkitekt
 Axel Borup-Jørgensen (født 1924) – dansk komponist
 Axel Juhl-Jørgensen (født 1932) – dansk ingeniør
Johannes Clausen (præst)

Johannes Carl Emil Clausen (20. april 1832 i Adslev – 21. marts 1908 i Vonsild) var en dansk præst.

1857 blev han teologisk kandidat og næste år kapellan i Stenmagle og Stenlille. Her kom han en del sammen med Vilhelm Beck, og Clausen blev medstifter af Kirkelig Forening for Indre Mission i Danmark 1861. 1864 blev han
feltpræst under krigen og derefter et par år rejsepræst under Indremission.

1866 fik han Ryslinge Sognekald, der var blevet ledigt ved Birkedals afskedigelse. Her samlede han en talrig menighed om sig, og forholdet til valgmenigheden blev efterhånden godt; Clausen lærte en del af grundtvigianerne, uden selv at komme til at høre til partiet. Han oprettede en højskole, som siden er blevet en af de betydeligste i landet.

1877 forflyttedes han til Nørre-Lyndelse, 1885 til Sankt Peders Kirke i Slagelse og 1895 til Vonsild. 1874 udtrådte han af Indre Missions bestyrelse, men vedblev at være en god ven af Indremissionen og af Vilhelm Beck. Han havde et varmt hjerte for folk og fædreland og virkede ivrigt for forsvarssagen (Om vort Fædrelands Forsvar 1879).

Eksterne henvisninger 
 Biografi i Dansk biografisk Leksikon

Præster fra Danmark
Danskere i 1800-tallet
Danskere i 1900-tallet
Indre Mission
Personer i Dansk Biografisk Leksikon
Folkehøjskoleforstandere fra Danmark
Emil Jeppesen

Emil Ferdinand Jeppesen (født 3. maj 1851 i København, død 20. december 1934 samme sted) var en dansk arkitekt virksom i den nationalromantiske periode. Hans søn Louis Jeppesen var også arkitekt.

Han blev uddannet tømrersvend og på Teknisk Skole i København. I hans hovedværk, sukkerfabrikken i København, blev der anvendt rødt murværk udvendigt og jernbeton i det indre, hvilket var et skridt i retning af moderne fabriksarkitektur.
 
Han blev gift 1. gang 15. august 1873 i København med Christine Johanne Petrine Lorentzen, (29. oktober 1847 smst. – 11. maj 1884 smst.), datter af skræddersvend, senere skræddermester August Eduard Ferdinand Lorentzen og Andrea Bernhardine Jensen. 2. gang ægtede han 22. juni 1888 i København Louise Dorothea Floor (6. april 1862 smst. – 9. december 1929 smst.), datter af passkriver, senere kreditoplagskasserer Frederik Zeitz Floor og Ida Vilhelmine Swane. Han er begravet på Holmens Kirkegård.

Værker 
 Bedesalen, Christian Winthers Vej, Frederiksberg (1880)
 Studentersamfundets tidl. bygning, senere Handels- og Kontoristforeningen og nu Københavns Universitet, Bispetorvet 1, København (1899-1901, sammen med Carl Thonning, senere ombygget af Gotfred Tvede)
 Nærum gl. Skole, Concordiavej 1-3 (1901, sammen med Louis Jeppesen, senere ombygget)
 Tilbygning til en af De Brock-Bredalske Skoler (Nørrestræde Skole), Randers (1908)
 Sukkerraffinaderiet Phønix, senere De Danske Sukkerfabrikker, Langebrogade 5, Christianshavn, København (1912-13, delvis brændt ved bombeangreb 1943, genopført, delvist nedrevet 1988 og helt ombygget)

Kilder 
 NN, "Emil Jeppesen", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Arkitekter fra Danmark
Personer fra København
Danskere i 1800-tallet
Danskere i 1900-tallet
Nationalromantiske arkitekter
Louis Jeppesen

Louis Ferdinand Jeppesen (født 14. august 1876 i København, død 15. juni 1944 på Frederiksberg) var en dansk arkitekt, der var udøver af nationalromantik og nybarok.

Louis Jeppesen var søn af arkitekt Emil Jeppesen og Christine Johanne Petrine Lorentzen. Han blev dimitteret fra Teknisk Skole og gik på Kunstakademiet fra marts 1896 indtil afgang april 1903. I studietiden var han ansat hos Vilhelm Dahlerup, A.S.K. Lauritzen og Andreas Fussing og var konduktør for Vilhelm Fischer (Hotel Bristol) og for Anton Rosen (Paladshotellet). Jeppesen åbnede egen tegnestue i København 1910 og fik samme år Theophilus Hansens Legat. 

Han fortsatte faderens virke som arkitekt for De Danske Sukkerfabrikker og samtidig arbejdede han for Strandvejsgasværket. Hans bygninger præges af tidens eksperimenter med asymmetrisk grundplan og plastiske virkninger.

Han blev gift 16. juni 1906 på Frederiksberg med Mary Petrea Isidora (Issi) Petersen (17. oktober 1870 i København – 30. juli 1946 på Frederiksberg), datter af bud, fhv. høker Anders Petersen og Elisabeth Jensen. Han er begravet på Sundby Kirkegård.

Værker 
 Nærum gl. Skole, Concordiavej 1-3 (1901, sammen med Emil Jeppesen, senere ombygget)
 Direktørboligen ved Strandvejsgasværket, Carolinevej 32, Hellerup (1913)
 Staldbygning til Knud Højgaards villa, Lemchesvej 19, Hellerup (1914)
 Konsul Niels Høys villa, Hambros Allé 32, Hellerup (1915, udstillet 1918, kraftigt ombygget)
 Sommerhus ved Hornbæk (1916)
 Sommerhus ved Allinge, Bornholm (1916)
 Grosserer Gammeltoft-Schougaards sommerhus i Rungsted (udstillet 1916)
 Ombygning af villa fra 1896, Marievej 24, Hellerup (1917)
 Overgartner P.N. Klougarts bolig i Rungsted (udstillet 1920)
 Havearkitekt Erik Erstad-Jørgensens hus, Hattesens Allé 11, Frederiksberg (1920, præmieret af Frederiksberg Kommune, udstillet 1922)
 Grosserer Charles Rasmussens hus, Øregaards Allé, Hellerup (udstillet 1924)
 Beboelsesejendomme
 Fabrikker, bl.a. for De Danske Sukkerfabrikker, Dansk Farveri- og Merceriserings Anstalt i Kongens Lyngby (nedrevet) og Strandvejsgasværket i Hellerup (nedrevet)

Kilder 
 Vigand Rasmussen, "Louis Jeppesen", i: Sys Hartmann (red.), Weilbachs Kunstnerleksikon, København: Rosinante 1994-2000.

 

Arkitekter fra Danmark
Danskere i 1900-tallet
Personer fra København
Nationalromantiske arkitekter
Money (Pink Floyd single)

"Money" er det sjette spor fra det engelske progressive rock band Pink Floyds album The Dark Side of the Moon fra 1973. Sangen er skrevet af bassisten Roger Waters og det førse spor på den orignale vinyl LP's 2. side, og er den eneste sang fra albummet der kom på top 20 på Billboard Hot 100. "Money" er specielt bemærkelsesværdig for de skæve taktarter 7/4-4/4, den karakteristiske basgang og det specielle "loop" i starten med de pengerelaterede lydeffekter: penge der rasler, et kasseapparat der ringer, osv.

Referencer 

Pink Floyd sange
Singler fra 1973
A Mothers Voice

A Mothers Voice er en duo fra Danmark. Gruppen består af Pelle Leth på vokal og guitar samt Kasper Hansson på trommer.

Musikgrupper fra Danmark
Debutants Club

Debutants Club er en rockgruppe fra Danmark.

Debutants Club er en del af P3's karrierekanon 2010.

Bandet består af:
 Kasper Svendsen: sang/guitar
 Kristian Kyvsgaard: Bas/kor
 Sune Østergård: Trommer

Grupper er inspireret af bl.a. Babyshambles, The Blood Brothers, Yeah Yeah Yeahs, Arcade Fire, The Cure, Joy Division, David Bowie.

Musikgrupper fra Danmark
Musikgrupper fra 2010
Jonathan Johansson

Jonathan Johansson (født 29. august 1980 i Malmø) er en svensk sanger.

Jonathan Johansson har haft status som ’rising star’ på den svenske popscene, siden albummet ”En hand i himlen” landede i februar 2009. På det tidspunkt var titelnummeret allerede et stort radiohit i Sverige og nu er det blevet tid til at lufte den aktuelle single ”Aldrig ensam” som P3's Uundgåelige.

”Aldrig ensam” og de ni andre numre på albummet er blevet til i samarbejde med produceren og multi-instrumentalisten Johan Eckeborn, som også hjalp Jonathan Johansson med debutpladen ”OK, ge mig timmarna” fra 2005. Musikken er opdateret electropop med referencer til de tidlige 80'ere og den britiske New Romanticsscene med bands som Japan, Spandau Ballet og New Order.

De første indspilninger foregik med fuldt band, bas, guitar og trommer i et dyrt studie i Stockholm, men det fungerede ikke rigtigt. Så Jonathan tog sine sange og sit DX7-keyboard med til Johan Eckeborns kælderstudie i Uppsala, skrottede alle de gamle optagelser og startede forfra. Halvandet år senere lå ”En hand i himlen” klar.

Svensk P3 var hurtig til at playliste Jonathan Johanssons nye udspil og kvitterede med en nominering som Årets Kunstner ved P3 Guld 2010, mens Grammis-komitéen havde den 29-årige popcrooner med i kategorien Årets Nye Navn. Priserne, der blev uddelt i januar, endte imidlertid hos hhv. Lars Winnerbäck og Erik Hassle.

Opmærksomheden omkring Jonathan Johansson fik endnu et boost, da han i oktober 2009 blev spottet af det amerikanske indiesite Pitchfork og fik rosende ord med på vejen, trods dét, at han skriver og synger på svensk.

Eksterne henvisninger 

 

Personer fra Malmø
Musikere fra Sverige
The Kites

The Kites er et pop/rock-band fra Danmark

Artarena 

Bandet hed oprindeligt "Artarena" og blev dannet i 2006 af Lasse Møller (vokal, guitar) Oliver Lund (guitar, backupvokal) Allan Brinksby (bass, backupvokal) og John-Philip (trommer)
I 2008 indspillede de deres første demo "Small-town Home Syndrome", som blandt andet blev udpeget til Månedens Demo i et af Danmarks største musikmagasiner GAFFA. Efterfølgende deltog de i musikkonkurrencen Melody Makers hvor de nåede til finalen og vandt publikumsprisen og 10.000 kroner kontant. De penge valgte bandet senere at bruge til indspilninger af nye numre. Artarena spillede i 2009 blandt andet til Start! Festival og i Berlin

The Kites Are On og Karrierekanonen 

I forbindelse med den nye demoThe Kites Are On", valgte bandet at skifte navn til The Kites, som man i dag kender dem. Demoen høstede stor ros på diverse musikblogs, og sangen om "Lizzie" gjorde at The Kites blev udvalgt til P3's store talentudviklings-konkurrence Karrierekanonen. De nåede dog ikke videre fra de sidste showcases, hvor 12 bands skulle blive til 3.

The Kites gik i efteråret 2011 i opløsning.

Referencer 

Musikgrupper fra Danmark
Musikgrupper fra 2006
Musikgrupper opløst i 2011
Peacefull James

Peacefull James er en ugandisk/dansk rapper, der har tilbragt det meste af sit liv i Danmark. Han blev i starten af 2010 udvalgt blandt 800 bands til en af de 24 kunstnere i P3’s Karrierekanonen og udgav senere på året EP’en ”Keepin’ It Real”, som fik en meget positiv modtagelse af bl.a Word On The Street og Danskrap.dk.

Efter en række gratis download-numre blev Peacefull James nomineret og vandt Underground Music Awards 2011 i kategorien hiphop. Han arbejder i øjeblikket på sin første reelle udgivelse ”This Is Not Me”, som ventes udsendt inden årets udgang, og spiller landet rundt, både solo og som gæsterapper hos bl.a. Dafuniks og Tako Lako.

Rappere fra Danmark